Biblija (Tomislav Dretar)/Razmještaj plemena u taboru


Razmještaj plemena u taboru 

2 1 ALLAH reče Musi i Harunu: 
2 » Sinovi Izrailovi taborovaće svaki u svojoj vojnoj grupi, pod stijegom svojeg plemena; oni će taborovati uokolo *šatora susretanja, na jednoj izvjesnoj udaljenosti.
3 Naprijed, prema istoku, taborovaće armije koje formiraju grupu  Judinog tabora. Glava sinova Judinih je Nahšon, sin Aminadavljev: 
4 njegova armija ima brojnost od 74.600 ljudi. 
5 S njim će taborovati: pleme Isakar (7) i pleme Zabulon (7). Glava sinova Isakarovih je Netanel, sin Suarov: 
6 njegova armija ima brojnost 54.400 ljudi. 
7 A glava sinova Zabulonovih, Eliav, sin Helonov; 
8  njegova armija ima brojnost od 57.400 ljudi. 
9 Ukupna brojnost Judinog tabora: 186.400 za tri armije. Oni će polaziti prvi.
10 Na jugu, armije koje formiraju grupu  tabora Rubenovog. Glava sinova Rubenovih jest Elisur, sin Šedeurov; 
11 njegova armija ima brojnost od 46.500 ljudi. 
12 Taborovaće s njim pleme Simeonovo (14) i pleme Gadovo (12). Glava sinova Šimunovih jest  Šelumiel, sin Surišadajev; 
13 njegova armija ima brojnost od 59.300 ljudi; 
14 i glava sinova Gadovih, Eliazaf, sin Reuelov; 
15 njegova armija ima brojnost od 45.600 ljudi. 
16 Ukupna brojnost Rubenovog tabora: 151.450 za tri armije. Oni će polaziti drugi.
17 Potom će polaziti šator susretanja - tabor *levita - u središtu tabora. Polazi se u rasporedu kako se taboruje, svako u svojem redu, jedna grupa za drugom.
18 Na zapad, armije koje formiraju grupu tabora Efraimovog. Glava sinova Efraimovih jest Elišama, sin Amihudov; 
19 njegova armija ima brojnost od 40.500 ljudi. 
20 S njim, pleme Manaseovo (22) i pleme Benjaminovo (20). Glava sinova Manaseovih jest Gameliel, sinovi Pedašurovi; 
21 njegova armija ima brojnost od 32.200 ljudi. 
22 A glava sinova Benjaminovih, Avidan, sinovi Gideonovi; 
23 njegova armija ima brojnost od 35.400  ljudi. 
24 Ukupna brojnost tabora Efraimovog: 108.100 za sve tri armije. Oni će polaziti kao treći. 
25 Na sjeveru, armije koje formiraju grupu tabora Danovog. Glava sinova Danovih jest Ahiezer, sin Amišadajev; 
26 njegova armija ima brojnost od 62.700 ljudi. 
27 Taborovaće s njim: pleme Ašerovo (29)  i pleme Neftalijevo (27). Glava sinova Ašerovih jest Paguiel, sin Okranov; 
28 njegova armija ima brojnost od 41.500 ljudi. 
29 A glava sinova Neftalijevih, Ahira, sin Einanov; 
30 njegova armija ima brojnost od 53.400 ljudi. 
31 Ukupna brojnost tabora Danovog: 157.600. Oni će polaziti kao posljednji, jedna grupa za drugom. « 
32 Evo brojnosti sinova Izrailovih računanih po plemenima, ukupne brojnosti taborâ računanih po armijama: 603.550. 
33 Leviti ne sudjeluju u popisu sinova Izrailovih; takva bijaše zapovijed dana po ALLAHU Musi. 
34 To je ono što učiniše sinovi Izrailovi. To je bilo usklađujući se sa zapovijedi ALLAHOVOM danom Musi kako su taborovale grupe armija  i kako su polazile po zadrugama i porodicema.

Razmještaj plemena u taboru